# Κατανάλωση Αλκοόλ: Πηγή Ευφορίας, Κοινωνικοποίησης και Εισοδήματος ή Κοινωνική Μάστιγα;

## ΔΡΑΣΤΗΡΙΟΤΗΤΑ 2

Να χωριστείτε σε 4 ομάδες: ΣΥΛΛΟΓΟΣ ΠΑΡΑΓΩΓΩΝ ΑΛΚΟΟΛΟΥΧΩΝ ΠΟΤΩΝ ΕΛΛΑΔΑΣ (ΣΠΑΠΕ), ΑΛΚΟΟΛΟΛΑΤΡΕΣ, ΑΛΚΟΟΛΟΜΑΧΟΙ, ΔΙΑΙΤΗΣΙΑ.

Η ομάδα ΣΠΑΠΕ

Να αναπτύξετε το θέμα: «Η Παραγωγή Αλκοολούχων Ποτών στην Ελλάδα, Πηγή Οικονομικής Ανάπτυξης», εξετάζοντας τις ακόλουθες πτυχές:

- Να καταγράψετε τα είδη των παραδοσιακών αλκοολούχων ποτών που παράγονται στην Ελλάδα και να ελέγξετε ποια από αυτά έχουν ΠΟΠ (προστατευόμενη ονομασία προέλευσης).
- Να καταγράψετε τις πρώτες ύλες και τα τελικά προϊόντα της αλκοολικής ζύμωσης και της απόσταξης τσίπουρου.
- Να καταγράψετε τις κυριότερες ελληνικές ποικιλίες κρασοστάφυλων.
- Οινολογία και Τεχνολογία ποτών: Να βρείτε στοιχεία για τη βιομηχανική παραγωγή αλκοολούχων ποτών στην Ελλάδα και την Ευρωπαϊκή Ένωση και για τα στάδια της παραγωγής, έως ότου να καταλήξει το προϊόν στον καταναλωτή.
- Να διερευνήσετε την συνεισφορά του κλάδου των αλκοολούχων ποτών στο ΑΕΠ (Ακαθάριστο Εθνικό Εισόδημα) και στις εξαγωγές, κάνοντας αναφορά και στην ειδική φορολογία της αιθανόλης.
- Να έρθετε σε επαφή με τον Σύνδεσμο Ελληνικών Βιομηχανιών Τροφίμων (ΣΕΒΤ) και να ζητήσετε οικονομικά στοιχεία και στοιχεία για τον αριθμό των εργαζομένων στην Βιομηχανία των Ποτών.
- Να διερευνήσετε: α. τι είναι η ονομασία προέλευσης στα οινοπνευματώδη ποτά, β. τι σπουδές απαιτούνται για την άσκηση του επαγγέλματος του οινολόγου.
- Να έρθετε σε επαφή με τον σύλλογο παραγωγών αλκοολούχων ποτών της περιοχής σας και να οργανώσετε μια εκπαιδευτική εκδρομή σε ένα αποστακτήριο ή σε ένα οινοποιείο, ώστε να παρακολουθήσετε από κοντά την διαδικασία.

Η ομάδα των αλκοολατρών

Να αναπτύξετε το θέμα: «Τα Αλκοολούχα Ποτά ως Μέσο Κοινωνικοποίησης και Οικονομικής Ανάπτυξης», εξετάζοντας τις ακόλουθες πτυχές:

- Να καταγράψετε τους μύθους που συνδέονται με το κρασί στην ελληνική και στην παγκόσμια μυθολογία.
- Να μελετήσετε τη φυσιολογική δράση του αλκοόλ στον οργανισμό, εστιάζοντας στην ευφορία που προκαλεί.
- Να διερευνήσετε ποια έθιμα και κοινωνικές συνήθειες συνδέονται κατά παράδοση με την κατανάλωση αλκοολούχων ποτών και ποιος είναι ο ρόλος τους ως παράγοντα κοινωνικών συναναστροφών.
- Να διερευνήσετε τη σχέση του κρασιού με την ορθόδοξη χριστιανική παράδοση, αλλά και γενικότερα των οινοπνευματωδών ποτών με άλλες θρησκείες.
- Να διερευνήσετε τη σχέση των Αλκοολούχων ποτών με την τέχνη, καταγράφοντας τραγούδια, ποιήματα, διηγήματα, θεατρικά έργα, αλλά και κινηματογραφικές ταινίες οι οποίες ασχολούνται με την κατανάλωση αλκοολούχων ποτών.

Η ομάδα των αλκοολομάχων

Να αναπτύξετε το θέμα: Αλκοολισμός: «Ένα αγκάθι στα πλευρά της κοινωνίας» εξετάζοντας τις ακόλουθες πτυχές:

- Να καταγράψετε μύθους στην ελληνική μυθολογία και παροιμίες στην Ελληνική παράδοση που συνδέονται με την υπερκατανάλωση αλκοόλ.
- Να μελετήσετε τη φυσιολογική δράση του αλκοόλ στον οργανισμό, εστιάζοντας στα προβλήματα υγείας από την υπερκατανάλωση αλκοόλ.
- Να καταγράψετε τα στατιστικά στοιχεία για τον αλκοολισμό στην Ελλάδα και την Ευρωπαϊκή Ένωση
- Να διερευνήσετε τα κοινωνικά προβλήματα που προκαλούνται από την υπερκατανάλωση αλκοόλ.
- Να διερευνήσετε τις οικονομικές επιπτώσεις από την υπερκατανάλωση αλκοόλ.
- Να διερευνήσετε την ευθύνη των εταιρειών παραγωγής και εμπορίας οινοπνευματωδών ποτών στη δημιουργία στερεότυπων που οδηγούν στην υπερκατανάλωση αλκοόλ.
- Να διερευνήσετε το ρόλο της διαφήμισης στην υπερκατανάλωση αλκοόλ.

Να φιλοτεχνήσετε ένα infographic με τα κύρια στοιχεία της άποψής σας.

Η ομάδα της διαιτησίας

Να μελετήσετε και να καταγράψετε σε ένα infographic:

- Την Ευρωπαϊκή και την Ελληνική νομοθεσία για την κατανάλωση αλκοόλ.
- Την Ευρωπαϊκή και την Ελληνική νομοθεσία για την οδήγηση υπό την επήρεια αλκοόλ.
- Υπηρεσίες και οργανώσεις βοήθειας για ανθρώπους με προβλήματα αλκοολισμού

Addiction.com, Εμπορικό και Βιοτεχνικό Επιμελητήριο Αθηνών

Να κρίνετε τις παρουσιάσεις των δύο ομάδων με κριτήρια αφενός τη νομοθεσία και αφετέρου την πληρότητα των επιχειρημάτων τους.